CELEX: 52012JC0032
Language: hu
Date: 2012-11-08
Title: Együttes javaslat A TANÁCS RENDELETE az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló, 2011. március 21-i 270/2011/EU rendelet módosításáról

|
			
		
		
		52012JC0032
		
			Együttes javaslat A TANÁCS RENDELETE az egyiptomi helyzet tekintetében egyes személyekkel, szervezetekkel és szervekkel szemben hozott korlátozó intézkedésekről szóló, 2011. március 21-i 270/2011/EU rendelet módosításáról /* JOIN/2012/032 final - 2012/0317 (NLE) */
			
				
		
		
			
			   	INDOKOLÁS
(1)              
2011. március 21-én a Tanács elfogadta az egyiptomi
helyzet tekintetében egyes személyekkel, szervezetekkel és szervekkel szemben hozott
korlátozó intézkedésekről szóló 2011/172/KKBP tanácsi határozatot.
(2)              
A ...-i 2012/…/KKBP tanácsi határozat az eltérések
alkalmazási körének kiterjesztése céljából módosítja a 2011/172/KKBP tanácsi
határozat 1. cikkében foglalt eltéréseket, hogy engedélyezni lehessen
pénzeszközök és gazdasági erőforrások felszabadítását, amennyiben azok
nélkül nem lehetne eleget tenni az EU-ban hozott bírósági vagy közigazgatási
határozatnak, illetve egy adott tagállamban végrehajtandó bírósági határozatnak.
(3)              
E határozat hatálybaléptetéséhez módosítani kell az
egyiptomi helyzet tekintetében egyes személyekkel, szervezetekkel és szervekkel
szemben hozott korlátozó intézkedésekről szóló, 2011. március 21-i
270/2011/EU rendeletet.
(4)              
A 270/2011/EU rendelet 9. cikke a személyek,
szervezetek és szervek által a rendelet betartásának elősegítése érdekében
folytatott információcserére vonatkozik. A 9. cikk (2) bekezdésének
megfelelően az adott vagy kapott információt kizárólag arra a célra lehet
felhasználni, amelyre azt adták vagy kapták. E javaslat egyértelművé teszi,
hogy, e rendelkezés nem gátolja a tagállamokat abban, hogy nemzeti joguknak
megfelelően megosszák az ilyen információkat Egyiptommal és más
tagállamokkal annak érdekében, hogy bizonyos körülmények között segítsék a
jogellenesen felhasznált eszközök visszaszerzését.
(5)              
Az Unió külügyi és biztonságpolitikai
főképviselője és az Európai Bizottság javaslatot tesz a 2011. március
21-i 270/2011/EU rendelet ennek megfelelő módosítására.
2012/0317 (NLE)
Együttes javaslat
A TANÁCS RENDELETE
az egyiptomi helyzet tekintetében egyes
személyekkel, szervezetekkel és szervekkel szemben hozott korlátozó
intézkedésekről szóló, 2011. március 21-i 270/2011/EU rendelet
módosításáról

AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel az egyiptomi helyzet tekintetében
egyes személyekkel, szervezetekkel és szervekkel szemben hozott korlátozó
intézkedésekről szóló, 2011. március 21-i 2011/172/KKBP tanácsi
határozatra[1],
tekintettel az Unió külügyi és
biztonságpolitikai főképviselője és az Európai Bizottság által
előterjesztett együttes javaslatra,
mivel:
(1)       Az egyiptomi helyzet
tekintetében egyes személyekkel, szervezetekkel és szervekkel szemben hozott
korlátozó intézkedésekről szóló, 2011. március 21-i 270/2011/EU tanácsi
rendelet[2]
hatályba lépteti a 2011/172/KKBP tanácsi határozatban előírt
intézkedéseket.
(2)       A …-i 2012/…/KKBP tanácsi
határozat oly módon módosítja a 2011/172/KKBP tanácsi határozatot, hogy
engedélyezni lehessen a befagyasztott pénzeszközök és gazdasági
erőforrások felszabadítását, amennyiben azok nélkül nem lehetne eleget
tenni az EU-ban hozott bírósági vagy közigazgatási határozatnak, illetve egy
adott tagállamban végrehajtandó közigazgatási határozatnak.
(3)       A 270/2011/EU tanácsi
rendelet 9. cikke a rendelet betartásának elősegítése érdekében a személyek,
szervezetek és szervek, illetve a tagállamok hatáskörrel rendelkező
hatóságai között megosztandó információra vonatkozik, amelyet továbbítani kell
a Bizottságnak. A 9. cikk (2) bekezdésének megfelelően az adott vagy
kapott információt kizárólag arra a célra lehet felhasználni, amelyre azt adták
vagy kapták. E rendelkezés nem gátolja a tagállamokat abban, hogy nemzeti
joguknak megfelelően megosszák az ilyen információkat Egyiptommal és más
tagállamokkal, amennyiben azok szükségesek és azokat kizárólag jogellenesen felhasznált
eszközök visszaszerzésének elősegítéséhez használják fel.
(4)       A 270/2011/EU rendeletet
ezért ennek megfelelően módosítani kell,
ELFOGADTA EZT A RENDELETET:
1. cikk
A 2011. március 21-i 270/2011/EU rendelet a
következőképpen módosul:
(1)                   
Az 5. cikk helyébe a következő szöveg lép
„5. cikk
(1) A 2. cikktől eltérve, a II. mellékletben
felsorolt honlapokon feltüntetett, hatáskörrel rendelkező tagállami hatóságok
engedélyezhetik bizonyos befagyasztott pénzeszközök vagy gazdasági
erőforrások felszabadítását, amennyiben az alábbi feltételek teljesülnek:
a) a pénzeszközök vagy gazdasági erőforrások
a 2. cikkben felsorolt természetes vagy jogi személy, szervezet vagy szerv I.
mellékletbe történő felvételének időpontját megelőzően
hozott választottbírósági határozat, az EU-ban hozott bírósági vagy
közigazgatási határozat, illetve a szóban forgó időpontot
megelőzően vagy azt követően az érintett tagállamban
végrehajtandó bírósági határozat hatálya alá tartoznak;
b) a pénzeszközöket vagy gazdasági
erőforrásokat kizárólag ilyen határozattal biztosított vagy ilyen
határozatban érvényesként elismert követelések teljesítésére fogják
felhasználni, az ilyen követelésekkel rendelkező személyek jogai
tekintetében irányadó törvényekben és rendelkezésekben meghatározott korlátokon
belül;
c) a határozat nem az I. mellékletben felsorolt természetes
vagy jogi személy, szervezet vagy szerv javát szolgálja; valamint
d) a határozat elismerése nem ellentétes az
érintett tagállam közrendjével.
(2) A hatáskörrel rendelkező hatóság tájékoztatja
a többi tagállam hatáskörrel rendelkező hatóságát és a Bizottságot az e
cikk alapján megadott engedélyekről.”
2. cikk
(2)                   
A 9. cikk a (2) bekezdés után a következő, (3)
bekezdéssel egészül ki:
„(3)    A (2) bekezdés nem gátolja a tagállamokat abban,
hogy nemzeti joguknak megfelelően megosszák az információkat Egyiptommal
és más tagállamokkal, amennyiben azok szükségesek és azokat kizárólag
jogellenesen felhasznált eszközök visszaszerzésének elősegítéséhez használják
fel.”
3. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
                                                                       a
Tanács részéről
                                                                       az
elnök
[1]               HL L 76., 2011.3.22., 63. o.
[2]               HL L 76., 2011.3.22., 4. o.